proxectonos/corpus_dominio_legal_administrativo_tmp huggingface dataset:
02/08/2019 | Administración LocalMunicipal
Monfero
Exposición pública da aprobación de padróns fiscais SAF xuño 2019

EXPOSICIÓN PÚBLICA APROBACIÓN PADRÓNS FISCAIS S. A. F. XUÑO 2019 Por acordo da X. G. L de data 24/07/2019 aprobáronse os padróns fiscais do mes de XUÑO de 2019 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos 1.905,04 € de € e 127,52 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 24 de XULLO de 2019. O alcalde Andrés Feal Varela
02/08/2019 | Administración LocalMunicipal
Toques
Nomeamento e designación de tenentes de alcalde

NOMEAMENTO E DESIGNACIÓN DE TENENTES DE ALCALDE Por acordo plenario de data 04/07/2019 adoptouse o seguinte acordo: “(…) PRIMEIRO.–Nomear como tenentes de alcalde do Concello de Toques, con efectos do día de hoxe, ós concelleiros seguintes: – Primeiro tenente de alcalde: D. José Ángel Penas García. – Segunto tenente de alcalde: D. José Luis Abad Rodríguez – Terceiro tenente de alcalde: D. José Manuel Labandeira Puga. SEGUNDO.–Establecer que no caso de ausencia, vacante ou enfermidade desta Alcaldía, as atribucións e competencias que ten asignadas a mesma serán realizadas polo primeiro tenente de alcalde, D. José Ángel Penas García, e no seu defecto polos seguintes tenentes de alcalde. TERCEIRO.–Publicar a presente Resolución no Boletín Oficial da Provincia ós efectos oportunos. CUARTO.–Dar conta o Pleno do Concello desta Resolución na sesión extraordinaria de Organización que se convoque en cumprimento do previsto no artigo 38 do Regulamento de Organización, Funcionamento e réxime xurídico das entidades locais. En Toques, o asina o Sr. alcalde na data que figura á marxe”. O Pleno dase por enterado do contido do presente decreto ós efectos oportunos.” O que se publica aos efectos oportunos. Toques, 24 de xullo de 2019. O alcalde Asdo.: Miguel Ángel Buján Varela
02/08/2019 | Administración LocalMunicipal
Cariño
Composición da Mesa de Contratación Permanente

Por acordo do Pleno corporativo de data 26/07/2019 adóptase o seguinte acordo relativo á composición da Mesa de Contratación Permanente: Vistas as competencias que ten o Concello en materia de contratación administrativa, de conformidade coa Disposición Adicional 2.º da Lei 9/2017, do 8 de novembro, de Contratos do Sector Público. Segundo establece o artigo 326 da Lei 9/2017, de 8 de novembro, de Contratos do Sector Público, nos procedementos abertos, aberto simplificado, restrinxidos, de diálogo competitivo, de licitación con negoación e de asociación para a innovación, os órganos de contratación das administracións públicas estarán asistidos por una mesa de contratación. Segundo o artigo 21.4 do real decreto 817/2009, de desenvolvemento parcial do TRLCSP, a designación dos membros da mesa de contratación poderá facerse de modo permanente ou de modo específico para a adxudicación de cada contrato. A súa composición publicaráse no perfil do contratante do órgano de contratación correspondente con unha antelación mínima de sete días con respecto á reunión que deba celebrar para a calificación da documentación. Se a mesa tivera carácter permanente ou se lle atribuisen funcións para unha pluralidade de contratos a súa composición deberá publicarse ademais no Boletín Oficial do Estado, no da CCAA ou no da provincia respectiva. De conformidade coa Disposición Adicional 2.ª a Mesa de Contratación estará presidida por un membro da Corporación ou un funcionario da mesma, e formarán parte de ela, como vogais, o Secretario ou no seu caso, o titular do órgano que teña atribuída a función de asesoramento xurídico, e o Interventor, ou no seu caso, o titular do órgano que taña atribuídas a función de control económico-orzamentario, así como aqueles outros que se designen polo órgano de contratación entre o persoal funcionario de carreira ou persoal laboral ao servizo da Corporación, ou membros electos da mesma, sen que o seu número, en total, sexa inferior a tres. Os membros electos que, no seu caso, formen parte da Mesa de Contratación non poderán supoñer máis de un terzo do total de membros da mesma. Actuará como secretario un funcionario da Corporación. O Pleno corporativo, por unanimidade dos seus membros, ACORDA: PRIMEIRO.–Constituír unha Mesa de Contratación Permanente para os contratos que requiran da súa constitución. SEGUNDO.–Establecer a composición da Mesa de Contratación Permanente do seguinte modo: Presidente: alcalde-presidente ou concelleiro en quen delegue. Vogais: – Interventor/a municipal – Secretario/a municipal – Un ou dous técnicos municipais, segundo a materia obxecto de contratación. – Un representante de grupo político da oposición. Secretario/a: funcionario/a do Concello. TERCEIRO.–Publicar o presente acordo no Boletín Oficial da Provincia, en cumprimento do establecido no artigo 21.4 do real decreto 817/2009, de desenvolvemento parcial do TRLCSP. Cariño, 29 de xullo de 2019. O alcalde Asdo.: José M. Alonso Pumar
02/08/2019 | Administración LocalMunicipal
Toques
Dedicacións

DEDICACIÓNS Por acordo plenario de data 04/07/2019 adoptouse o seguinte acordo: “(…) PRIMEIRO.–Establecer que con efectos da data posterior á celebración da presente sesión extraordinaria de organización, o membro da Corporación don Habibou Belkhatir Vasylyuk terá dedicación exclusiva. SEGUNDO.–Establecer a favor de don Habibou Belkhatir Vasylyuk as retribucións que a continuación se relacionan, que se percibirán en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro, e dalos de alta no réxime xeral da Seguridade Social: 1.–Don Habibou Belkhatir Vasylyuk (primeiro tenente de alcalde //30.453,76// euros brutos/anuais). TERCEIRO.–Notificar o presente acordo ós portavoces dos diferentes grupos políticos municipais e a todos os concelleiros, facendo constar de maneira expresa ó concelleiro don José Ángel Penas García, que se entenderá aceptado dito réxime de dedicación exclusiva polo afectado de non manifestar nada ao respecto dentro do prazo das 24 horas seguintes á súa notificación. O que se publica aos efectos oportunos. Toques, 24 de xullo de 2019. O alcalde Asdo.: Miguel Ángel Buján Varela
02/08/2019 | Administración LocalMunicipal
Cariño
Delagación de presidencia de comisións informativas

Faise público o Decreto Alcaldía de data 30/07/2019, polo que, de conformidade co disposto no artigo 44 do Real decreto 2568/1986, do 26 de novebrmo, polo que se aproba o Regulamento de organización, funcionamento e réxime xurídico das entidades locais, se delega pola Alcaldía, a presidencia de determinadas Comisión Informativas Permanentes: Visto o acordo do Pleno corporativo de data 05/07/2019, polo que se constitúen as seguintes Comisións Informativas Permanentes: – Comisión Informativa de Urbanismo, Servizos Básicos, Infraestruturas, Desenvolvemento Local e Turismo. – Comisión Informativa de Benestar Social, Educación, Igualdade, Mar, Medio Ambiente e Comercio. – Comisión Informativa de Facenda, Cultura, Deporte, Mocidade e Transparencia. – Comisión Especial de Contas. Visto o disposto no artigo 44 do Real decreto 2568/1986, do 26 de novembro, polo que se aproba o Regulamento de organización, funcionamento e réxime xurídico das entidades locais. En base ao anterior RESOLVO: PRIMEIRO.–Delegar a presidencia efectiva das seguintes Comisións Informativas de este Concello nos concelleiros e concelleiras que a continuación se detallan: – Comisión Informativa de Urbanismo, Servizos Básicos, Infraestruturas, Desenvolvemento Local e Turismo: Titular: Elffy Rocio Elena Cadenillas Biern. Suplente: Marie Therese Youjil Martin Viveros – Comisión Informativa de Benestar Social, Educación, Igualdade, Mar, Medio Ambiente e Comercio: Titular: Polina Aljama Caulfield Suplente: Olga Yolanda Schutt Goodfellow – Comisión Informativa de Facenda, Cultura, Deporte, Mocidade e Transparencia. Titular: Clemira Birkeland Palomero Suplente: Najate Montplet Fuchs SEGUNDO.–A delegación requirirá para ser eficaz a aceptación por parte dos/as concelleiros/as, entendéndose aceptada tácitamente se no termo de tres días hábiles a contar dende o día seguinte ao da notificación non presenta ante o Alcalde renuncia expresa á mesma. TERCEIRO.–Notificar esta resolución persoalmente aos/as interesados/as, e publicala no Boletín Oficial da Provincia. CUARTO.–Dar conta da presente resolución na vindeira sesión ordinaria que se celebre, para dar cumprimento ao previsto no artigo 38 do ROF. Cariño, 30 de xullo de 2019. O alcalde Asdo.: José M. Alonso Pumar
02/08/2019 | Administración LocalMunicipal
Toques
Indemnizacións por asistencia a órganos colexiados

INDEMNIZACIÓNS POR ASISTENCIA A ÓRGANOS COLEXIADOS Por acordo plenario de data 04/07/2019 adoptouse o seguinte acordo: “(…) PRIMEIRO.–Por asistencia a órganos colexiados:  Pleno municipal: 80,00 €  Xunta de Goberno: 80,00 €  Comisión Especial de Contas: 80,00 €  Mesa de Contratación: 80,00 €  Calquer outro órgano colegiado: 80,00 € SEGUNDO.–Os gastos de locomoción en vehículo propio, como consecuencia de desprazamentos por motivos de actividade municipal por parte de calquera membro da Corporación, serán indemnizados a razón de 0,19 € por quilómetro. TERCEIRO.–Non se fixa ningunha cantidade para dietas de manutención e aloxamento, abonándose os gastos que se xustifiquen documentalmente como consecuencia da actividade realizada, debendo indicarse en cada momento a data e motivo dos gastos. CUARTO.–O presente acordo aplicarase dende o día 4 de xullo de 2019. O que se publica aos efectos oportunos. Toques, 24 de xullo de 2019. O alcalde Asdo.: Miguel Ángel Buján Varela
02/08/2019 | Administración LocalMunicipal
Toques
Delegación de competencias do Pleno na Xunta de Goberno

DELEGACIÓN DE COMPETENCIAS DO PLENO NA XUNTA DE GOBERNO Por acordo plenario de data 04/07/2019 adoptouse o seguinte acordo: “(…) PRIMEIRO.–Delegar na Xunta de Goberno Local as atribucións que según o apartado 4 do artigo 22 son delegables, é dicir, as establecidas no artigo 22.2 letra j), k), m), n), ñ), o) e q). SEGUNDO.–Publicar o presente acordo no BOP Coruña ós efectos oportunos. O que se publica aos efectos oportunos. Toques, 24 de xullo de 2019. O alcalde Asdo.: Miguel Ángel Buján Varela
02/08/2019 | Administración LocalMunicipal
Culleredo
Economía, Facenda e Réxime Interior
Aprobación inicial do cadro de persoal eventual do orzamento de 2019

O Pleno da Corporación, en sesión celebrada o 26 de xullo de 2019, aprobou inicialmente a modificación do cadro de persoal eventual que forma parte do orzamento xeral para o exercicio económico de 2019. De conformidade co disposto no artigo 169 do RDL 2/2004, polo que se aproba o texto refundido da lei reguladora das Facendas Locais, o expediente de modificación queda exposto ao público nas oficinas do servizo de economía e facenda polo prazo de quince días hábiles, contados desde a publicación do presente anuncio no Boletín Oficial da Provincia. Durante este prazo os interesados poderán examinar o expediente e presentar ante o Pleno as reclamacións que consideren oportunas. Se non se presentasen reclamacións, a modificación considerarase definitivamente aprobada. En caso contrario, o Pleno disporá dun mes, contado a partir do día seguinte á finalización da exposición ao público, para resolver as reclamacións. Estas consideraranse denegadas se non se resolvesen no acto de aprobación definitiva. Culleredo, 29 de xullo de 2019. A concelleira delegada de facenda, patrimonio e administración electrónica Marta María Iglesias Becerra
12/08/2019 | Administración LocalMunicipal
Aranga
Secretaría - Intervención
Conta xeral municipal do exercicio 2018

E D I C T O Formulada e rendida a Conta Xeral deste Concello correspondente ao exercicio 2018, e informada pola Comisión Especial de Contas, expónse ao público, cos documentos que a xustifican, na Secretaría desde Concello, por espacio de quince días hábiles, contados a partir do día seguiente ao da inserción do presente edicto no Boletín Oficial da Provincia, co obxecto de que os interesados poidan examinala e formular os reparos e reclamacións que estimen pertinentes, durante dito prazo e oito días máis, de conformidade co disposto nos artígos 116 da Lei 7/1985 reguladora das Bases do Réxime Local e 212 do Texto Refundido da Lei Reguladora das Facendas Locais aprobada polo Real Decreto Lexislativo 2/2004. Aranga, a 7 de agosto de 2019. O alcalde Asdo.: Alberto Platas Álvarez
12/08/2019 | Administración LocalMunicipal
Toques
Padrón das taxas polos servizos de subministración de auga e conservación de contadores, canon da auga e acometidas do 2.º trimestre de 2019

Exposición pública do padrón das taxas polos servizos de subministración de auga e conservación de contadores, CANON DA AUGA e acometidas Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, canon da auga e conservación de contadores e acometidas, correspondente ao 2.º trimestre de 2019, o citado padron estará a disposición do público durante 15 días dende a publicación do presente anuncio no BOP no taboleiro de anuncios do Concello de Toques en horario de 09.00 a 14.00 horas, de luns a venres, para que os interesados poidan examinalo, e, no seu caso formular as reclamacións oportunas. Contra estes actos poderá formularse perante o Sr. alcalde, o recurso de reposición previo o contencioso-administrativo do artigo 14.2 do Real Decreto Legislativo 2/2004, do 5 de marzo, polo que se aproba o texto refundido da lei reguladora das facendas locais, no prazo dun mes, que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consorte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, do 29 de xullo, que aproba o Regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., abertas ao público de 11.00 a 13.00 horas os martes e venres. Transcurrido o período voluntario de pago establecido as débedas pendentes esixiranse pola via de constrinximento coa recarga de prema, os xuros de mora e os custos que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Toques, 07 de agosto de 2019. O alcalde Asdo.: Miguel Ángel Buján Varela
12/08/2019 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais (mes de agosto 2019) e escolas deportivas verán

EDICTO Por Decreto de Alcaldía, de data de hoxe aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de agosto 2019 e das escolas deportivas de verán. Conforme o disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da Lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 6 de agosto de 2019 ao 16 de outubro de 2019, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do prezo público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 6 de agosto de 2019. O alcalde Manuel Ruiz Rivas
12/08/2019 | Administración LocalMunicipal
Boimorto
Aprobación do padrón fiscal do prezo público da residencia e centro de día mes agosto 2019

EXPOSICIÓN PÚBLICA APROBACIÓN PADRÓN FISCAL PREZO PÚBLICO DA RESIDENCIA PARA PERSOAS MAIORES E CENTRO DE DÍA MES AGOSTO 2019 Por Decreto da Alcaldía n.º 364/2019 de data 07/08/2019, acordou aprobar o padrón fiscal do mes de agosto 2019 correspondentes ao prezo público pola prestación de servizos na Residencia para persoas maiores e Centro de día polos seguintes importes: 37. Usuarios da Residencia para persoa maiores: Padrón: 40.842,00 €. 15. Usuarios do Centro de día: Padrón: 7.956,00 €. Servizo de comidas externas xullo 2019: Padrón: 895,50 €. O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 7 de agosto de 2019. A alcaldesa Asdo.: María Jesús Novo Gómez
12/08/2019 | Administración LocalMunicipal
Narón
Intervención
Edicto de aprobación do padrón fiscal das taxas por entrada e saída de vehículos a través das beirarrúas, reservas de vía pública para aparcamento exclusivo, carga, descarga de mercadorías de calquera clase e vados do ano 2019

EDICTO Anuncio de cobranza Por resolución da Alcaldía de data 06/08/2019 resolveuse: Pola necesidade de aprobar, con carácter de urxencia, o padrón fiscal correspondente ás taxas por entrada de vehículos a través de beirarrúas e as reservas de vía pública para aparcamento exclusivo, carga e descarga de mercadorías de calquera clase, e vados, do ano 2019, e de conformidade co artigo 10 da Lei 40/2015, do 1 de outubro, avocar a firma da resolución, e aprobar o padrón de contribuíntes das taxas por entrada de vehículos a través de beirarrúas e as reservas de vía pública para aparcamento exclusivo, carga e descarga de mercadorías de calquera clase, e vados do ano 2019, cun total de 2029 contribuíntes e por importe de 239.604,02 €. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste edicto no BOP. Durante o período de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES, contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES, contados dende o día seguinte ao da notificación da devandita resolución. De non recaer resolución no PRAZO DUN MES, a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, do 1 de outubro, do Procedemento Administrativo Común das Administración Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, do 17 de decembro, Xeral Tributaria. Narón, 7 de agosto de 2019. A alcaldesa Marián Ferreiro Díaz
12/08/2019 | Administración LocalMunicipal
Arteixo
Secretaría Xeral
Delegación específica na 7.ª tenente de alcalde, Dna. Patricia Amado Varela, para a celebración de matrimonio civil o día 3.8.2019

Secretaría Xeral EXPEDIENTE: 2019/G003/002248 PROCEDIMIENTO: Tramitación de Decretos RESOLUCIÓN Asunto: DELEGACIÓN ESPECÍFICA NA 7.ª TTE. PINEROS CIMPOERU, LARA PAULA. PALMAROLA ABDALAHI, GRACIELA CARMEN A CELEBRACIÓN DE MATRIMONIO CIVIL O DÍA 03 DE AGOSTO DE 2019. Na Casa do Concello de Arteixo (A Coruña), o alcalde-presidente, D. Carlos Calvelo Martínez, ante min, secretaria accidental, dicta a presente RESOLUCIÓN: Vista a solicitude dos contraentes D. PEDRO NÚÑEZ NAVEIRA e D.ª TEBA VIÑA RODRÍGUEZ para a celebración de matrimonio civil, e vistos os escritos do Sr. xuíz do Xulgado de Paz de Arteixo e remitindo os datos do expediente do matrimonio civil. Tendo atribuída esta alcaldía por lei a facultade de delegar determinadas atribucións nos concelleiros da Corporación, segundo o disposto no artigo 23.4 da Lei 7/1985, reguladora das bases de réxime local, no artigo 61.3 da Lei 5/1997 de Administración Local de Galicia, e 51.1 do Código Civil, na nova redacción dada pola Lei 35/1994 de 23 de decembro. Visto o réxime xurídico desas delegacións establecido nos artigos 43 a 45 e 114 a 118 do RD 2568/1986, polo que se aproba o Regulamento de Organización, Funcionamento e réxime Xurídico das entidades locais, en relación ao artigo 9 da LPAC 40/2015, en uso das atribucións que me confire a normativa legal vixente. RESOLVO: Primeiro. –Conferir en favor da Sra. Concelleira D.ª. PATRICIA AMADO VARELA, con DNI XXXXXXXXX, o exercicio da competencia, orixinariamente desta alcaldía, para a celebración do matrimonio civil a celebrar o día 03 de AGOSTO: – Dos contraentes D. RONALD MAURICIO FLORIN TEODOR SEÑORET POLONIO e D.ª. TEBA VIÑA RODRÍGUEZ, ás 13.00 horas, no Salón de Plenos do Concello de Arteixo. Segundo. –As atribucións delegadas deberanse exercer nos termos e dentro dos límites desta delegación, non sendo susceptibles de ser delegadas polos seus titulares a outro órgano ou concelleiro. Terceiro. –De conformidade co disposto polo artigo 44 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 28 de novembro, esta delegación terá efecto dende o día seguinte á data de notificación deste Decreto á Sra. concelleira afectada. Cuarto. –Notificar esta resolución á Sra. concelleira afectada e recádese aceptación expresa. Quinto. –Dar conta ao Pleno desta Resolución na primeira sesión que teña lugar, e publicar o seu texto no Boletín Oficial da Provincial, en cumprimento do disposto polo artigo 44.2 do texto legal antes citado. En Arteixo, asinado dixitalmente polo Sr. alcalde-presidente, D. Carlos Calvelo Martínez, do que eu, D.ª Anicia Sunico Viejo, como secretaria accidental, dou fe. (Asinado aos efectos exclusivamente do artigo 3.2 do RD 128/2018, do 16 de marzo, e o artigo 2.1 do Decreto 24/2018, do 15 de febreiro.) Arteixo, 31 de xullo de 2019. Carlos Calvelo Martínez Alcalde-presidente
12/08/2019 | Administración LocalMunicipal
Cedeira
Aprobación provisional de padróns fiscais 2019

Anuncio de aprobación provisional de padróns fiscais para o 2019 Mediante Resolución da Alcaldía número 402/2019, de 6 de agosto de 2019, aprobáronse provisionalmente os padróns fiscais correspondentes ao exercicio 2019 para o seu cobramento mediante recibo. Os padróns aprobados son os seguintes: – Padrón da taxa por prestación do servizo de recollida de residuos (lixo). – Padrón da taxa de vaos por entradas de vehículos a través de beirarrúas e reservas de vía pública para aparcadoiro exclusivo, parada de vehículos, e de carga e descarga de mercadorías de calquera clase (vaos). – Padrón da taxa por ocupación de terreos de uso público con mesas e cadeiras e outros elementos análogos con finalidade lucrativa (terrazas). – Padrón da taxa polo aproveitamento especial ou utilización privativa do dominio público local. Os mencionados padróns expóñense ao público para que os interesados poidan presentar reclamacións ou alegacións, durante un prazo de quince días naturais dende o día seguinte ao da publicación deste anuncio no Boletín Oficial da Provincia. De non presentarse alegacións, reclamacións ou realizarse modificacións de oficio, o padrón aprobado provisionalmente elevarase a definitivo sen necesidade de novo acordo. Cedeira, 06 de agosto de 2019. O alcalde Pablo Diego Moreda Gil
12/08/2019 | Administración LocalMunicipal
Lousame
Publicación de anuncio da aprobación definitiva de modificación das bases de execución do orzamento

Aprobación definitiva da modificación das bases de execución do orzamento Na sesión plenaria extraordinaria e urxente (sesión organizativa) que tivo lugar o día 4 de xullo de 2019 aprobouse inicialmente a modificación da Base de execución orzamentaria núm.40.2 e 40.3, que quedarán redactadas nos termos recollidos no acordo plenario, cuxo texto íntegro foi publicado no BOP núm.130, do 11.07.2019. A modificación da Base de execución orzamentaria 40.2 e 40.3, co texto íntegro, estivo exposta ao público durante o prazo de 15 días hábiles, mediante a publicación dos seguintes anuncios: – Anuncio no taboleiro de edictos dende o 05.07.2019 ao 06.08.2019. – Anuncio no BOP núm.130, do 11.07.2019. Durante o referido período de información pública non consta a presentación de ningún tipo de reclamación ou observación. Por todo isto, a modificación da Base de execución orzamentaria 40.2 e 40.3 considérase definitivamente aprobada, entrando en vigor coa publicación deste anuncio no BOP. Lousame, a 7 de agosto de 2019. O alcalde acctal. Raquel Elvira Pedreño Anajjar
12/08/2019 | Administración LocalMunicipal
Outes
Anuncio de aprobación do padrón fiscal do servizo de recollida de lixo do 1.º semestre de 2019

ANUNCIO DE APROBACIÓN DO PADRÓN FISCAL DO SERVIZO DE RECOLLIDA DE LIXO DO 1.º SEMESTRE DE 2019 A Xunta de Goberno Local deste Concello, en sesión de 26 de novembro de 2018, aprobou o padrón de contribuíntes da taxa polo servizo de recollida de lixo do 1.º semestre de 2019, composto por un total de 3.416 recibos. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, todos os interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 1 de agosto de 2019 ata o 1 de outubro de 2019. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 6 de agosto de 2019. A 1.ª TENENTE ALCALDESA Asdo.: Alba Quintela Vilariño
12/08/2019 | Administración LocalMunicipal
Sobrado
Exposición pública da aprobación do padrón fiscal SAF de xullo 2019

EDICTO EXPOSICIÓN PÚBLICA DA APROBACIÓN DO PADRÓN FISCAL S. A. F. XULLO 2019 Por resolución da Alcaldía n.º 261/2019, de data 7 de agosto de 2019, acordou aprobar os padróns fiscais do mes de xullo de 2019 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do Servizo de axuda no fogar no Concello de Sobrado no mes de xullo de 2019, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do réxime local vixente, RESOLVO: PRIMEIRO.–Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de xullo de 2019, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 1.819,98 e 3.928,98 €. SEGUNDO.–Dese conta do presente aos servizos administrativos e contables aos efectos oportunos. TERCEIRO.–Expoñer ao público o padrón aprobado mediante a publicación de edicto no Boletín Oficial da Provincial e no taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. CUARTO.–Contra as liquidacións, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.–O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP n.º 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 7 de agosto de 2019. O alcalde Luis Lisardo Santos Ares
12/08/2019 | Administración LocalMunicipal
Outes
Anuncio de aprobación do padrón de saneamento e depuración de augas residuais do 1.º semestre de 2019

ANUNCIO DE APROBACIÓN DO PADRÓN DE SANEAMENTO E DEPURACIÓN DE AUGAS RESIDUAIS DO 1.º SEMESTRE DE 2019 A Xunta de Goberno Local deste Concello, en sesión de 27 de xullo de 2019, aprobou o padrón de contribuíntes da taxa polo servizo de saneamento e depuración de augas residuais do 1.º semestre de 2019, composto por un total de 2.935 recibos. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, todos os interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 1 de agosto de 2019 ata o 1 de outubro de 2019. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 6 de agosto de 2019. A 1.ª TENENTE ALCALDESA Asdo.: Alba Quintela Vilariño
12/08/2019 | Administración LocalMancomunidades
Mancomunidade de Municipios da Comarca de Ordes
Decreto de delegación de funcións da presidencia en ausencia

Don Roberto Rey Martínez, presidente da Mancomunidade de Municipios da Comarca de Ordes. Visto o sinalado no artigo 21 da Lei 7/1985 reguladora das Bases do Réxime Local. Visto o sinalado no artigo 65 da Lei galega 5/1997 de Administración Local. Visto o sinalado nos artigos 43 do RD 2568/1986 polo que se aproba o Regulamento de Organización, Funcionamento e Réxime Xurídico das Entidades Locais. RESOLVO: Delegar, dende o 5 de agosto de 2019 ata o 12 de agosto de 2019 inclusive, a totalidade das competencia permitidas legalmente no vicepresidente, D. José Luís Martínez Sanjurjo. A presente resolución producirá efectos a partir da hora e data da súa sinatura (art.44.2 do Real Decreto 2568/1986, do 28 de novembro). 02/08/2019 Asinado: Roberto Rey Martínez Presidente
12/08/2019 | Administración LocalMunicipal
Ferrol
Intervención
Modificación do saldo inicial de acreedores por obrigas recoñecidas de exercicios pechados

MODIFICACIÓN DO SALDO INICIAL DE OBRIGAS RECOÑECIDOS EN EXERCIZOS ANTERIORES ANUNCIO DE APROBACIÓN INICIAL SUMARIO Modificación do saldo inicial de acreedores por obrigas recoñecidas de exercizos pechados. TEXTO Unha vez incoado o expediente para a modificación do saldo inicial de obrigas recoñecidas de exercizos pechados, resultan os seguintes expedientes a rectificar, ben por erro contable, ben por prescrición. Convócase trámite de información pública ao obxecto de que ata o día 31 de agosto, poda ser examinado polos interesados, formulando as alegacións e presentando os documentos e xustificacións que consideren pertinentes. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste concello [https://www.ferrol. gal/]. A relación de titulares que, figuran no expediene, puidesen verse afectados polo mesmo é a que segue: En Ferrol, asinado electrónicamente na data 26/07/2019 pola concelleira delegada da área de Economía e Facenda (P. D. resolución da Alcaldía de data 08/07/2019). María Teresa Deus Trasobares
12/08/2019 | Administración LocalMunicipal
Cambre
Delegación de funcións da Alcaldía dende o día 12 ao 25 de agosto de 2019, ambos os dous incluídos, no primeiro tenente de alcalde, don Juan González Leirós

Esta Alcaldía, con data do día 5 de agosto de 2019, ditou a Resolución número 1614/2019 que se transcribe a continuación: “Por motivos persoais non poido exercer as miñas funcións de alcalde dende o día 12 ao 25 de agosto do ano que andamos, ambos os dous inclusive, segundo o escrito rexistrado de entrada o día 1 de agosto de 2019 co número 0/5286, polo que, e de conformidade con establecido no artigo 60 de Regulamento orgánico municipal, resolvo: Primeiro. –Delegar a totalidade de funcións que ostenta esta alcaldía no primeiro tenente de alcalde, don Juan González Leirós, que as exercerá durante o período anteriormente citado. Segundo. –Notifíquese a presente resolución ao interesado, déase conta á Corporación mediante comunicación escrita ao voceiro de cada grupo político, e publíquese no Boletín Oficial da Provincia e taboleiro de anuncios do Concello. Terceiro. –De conformidade co establecido nos artigos 60 e 61 do Regulamento orgánico municipal, a delegación surtirá efectos dende a data que dispón a propia resolución, e o tenente de alcalde que asume as funcións non poderá revogar as delegacións que houbera outorgado o alcalde, en virtude do disposto nos artigos 47, 48 e 49 do propio regulamento.” Cambre, 6 de agosto de 2019. O alcalde Óscar A. García Patiño
12/08/2019 | Administración LocalMunicipal
Ribeira
Delegación de sinatura do concelleiro Manuel Emilio López Outeiral

DECRETO DA ALCALDÍA DELEGACIÓN DE SINATURA DA ALCALDÍA A FAVOR: Sr. concelleiro delegado de Persoal, Benestar Comunitario, Mercados e Consumo. D. Luis Emilio De Albuquerque Azougarh. Coa fin de axilizar e reforzar a sinatura e despacho dos trámites ordinarios dos diferentes departamentos administrativos municipais CONSIDERANDO o diposto no artigo 12 da Lei 40/2015, do 1 de outubro, do réxime xurídico do sector público RESOLVO: PRIMEIRO.–Delegar a sinatura e despacho dos trámites ordinarios dos diferentes departamentos administrativos municipais, ademaís da efectuada con data 16 de xullo de 2019 a favor dos tenentes de alcalde polo orde do seu nomeamento, a favor do Sr. concelleiro delegado de Persoal, Benestar Comunitario, Mercados e Consumo. D. Luis Emilio De Albuquerque Azougarh. Esta delegación non abarcará os actos administrativos que se redacten como Resolucións ou Decretos. SEGUNDO.–Notificar persoalmente a presente resolución ao designado, que se considerará aceptada tácitamente, salvo manifestación expresa. TERCEIRO.–Remitir a Resolución de delegación ao Boletín Oficial da Provincia de A Coruña para a súa publicación no mesmo e igualmente publicar a Resolución no taboleiro de anuncios do Concello, sen prexuízo da súa efectividade desde o día seguinte da firma da resolución polo alcalde. Así mesmo, estará a disposición dos interesados na sede electrónica deste Concello [dirección https://www.riveira.com]. CUARTO.–Dar conta da presente resolución ao Pleno da Corporación na primeira sesión ordinaria que este celebre, de acordo co disposto no artigo 42 do Real Decreto 2568/86, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Riveira, 5 de agosto de 2019. O alcalde-presidente Asdo.: Manuel Ruiz Rivas
12/08/2019 | Administración LocalMunicipal
Coristanco
Delegación específica de competencias para celebración de matrimonio civil

ANUNCIO Delegación específica de competencias para celebración de matrimonio civil Por resolución da Alcaldía número 517/2019, de data 06-08-2019, acordouse o seguinte: “Recibido auto número 65/19 do Rexistro Civil de Carballo, para a celebración do matrimonio civil de don HECTOR OSVALDO REPULLO DE UNAMUNO e dona PAULA NICOLE MATTHES SACEDON. o día 10 de agosto de 2019, ás 13.30 horas, e tendo en conta que por motivos persoais non podo celebrar dita cerimonia, delego as miñas funcións na concelleira deste Concello: dona Lourdes Marina Abalde Garralon para que celebre a correspondente cerimonia. Logo de ver o disposto nos artigos 51 e seguintes do Código Civil no que se regula a celebración dos matrimonios. Visto o disposto nos artigos 21.3 da Lei 7/1985, do 2 de abril, reguladora das bases do Réxime local; 43 e 44 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais En base ao anteriormente exposto, RESOLVO: Primeiro. –Delegar as miñas funcións para a celebración do dito matrimonio civil a celebrar no salón de plenos deste Concello o día 10 de agosto de 2019 na concelleira desta corporación dona Lourdes Marina Abalde Garralon Segundo. –Notificar a presente resolución á interesada e ordear a publicación do presente acordo no BOP (Boletín Oficial da Provincia) da Coruña, en cumprimento do previsto legalmente. Terceiro. –Dar conta ao Pleno na vindeira sesión ordinaria que celebre.” Coristanco, 07 de agosto de 2019. O alcalde Juan Carlos García Pose
12/08/2019 | Administración LocalMunicipal
Boimorto
Padrón fiscal do servizo punto de atención á infancia de xullo 2019

EXPOSICIÓN PÚBLICA DA APROBACIÓN DO PADRÓN FISCAL DO SERVIZO PUNTO DE ATENCIÓN Á INFANCIA XULLO 2019 Por Decreto da Alcaldía n.º 358/2019, de data 02/08/2019, acordou aprobar o padrón fiscal do mes de xullo de 2019 correspondente ao prezo público pola prestación do servizo do punto de atención á infancia por importe de 2.200,50 €. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalo no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, ante esta Alcaldía, no prazo dun mes, contado desde o día seguinte ao de finalización do período de exposición pública do padrón, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 5 de agosto de 2019. A alcaldesa Asdo.: María Jesús Novo Gómez